અમદાવાદમાં યોજાનારી મહારૅલી માટે અમદાવાદ બીજેપીના ૪૦૦ કાર્યકરોની ફોજ એને સફળ રીતે પાર પાડવા અને એની વ્યવસ્થા માટે કામે લાગી ગઈ છે. અમદાવાદમાં યોજાનારી આ મહારૅલીને લઈને બાર દિવસ અગાઉ ટાઉન હૉલમાં અમદાવાદના બીજેપીના તમામ કૉર્પોરેટરો, હોદ્દેદારો તેમ જ અગ્રણીઓની બેઠક યોજાઈ હતી. એમાં મહારૅલી અને એની વ્યવસ્થા કરવા માટેની જાણકારી આપવામાં આવી હતી. આ મહારૅલીમાં બીજેપીના ગુજરાતભરમાંથી અંદાજે બે લાખ કાર્યકરો અને અગ્રણીઓ હાજર રહેશે. ૨૦૦૦ જેટલી લક્ઝરી બસ તેમ જ નાનાં-મોટાં થઈને અંદાજે ૫૦૦૦ જેટલાં વ્હિકલ્સ માટે પાર્કિંગ-વ્યવસ્થા કરવામાં આવશે.